Document ID: 32006D0293

ΑΠΌΦΑΣΗ ΤΗΣ ΕΠΙΤΡΟΠΉΣ
της 12ης Απριλίου 2006
για την τροποποίηση της απόφασης 2006/135/ΕΚ της Επιτροπής όσον αφορά τον καθορισμό περιοχών A και B σε ορισμένα κράτη μέλη λόγω κρουσμάτων της υψηλής παθογονικότητας γρίπης των πτηνών
[κοινοποιηθείσα υπό τον αριθμό Ε(2006) 1583]
(Κείμενο που παρουσιάζει ενδιαφέρον για τον ΕΟΧ)
(2006/293/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1), και ιδίως το άρθρο 9 παράγραφος 4,
την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), και ιδίως το άρθρο 10 παράγραφος 4,
τον κανονισμό (ΕΚ) αριθ. 998/2003 του Ευρωπαϊκού Κοινοβουλίου και του Συμβουλίου, της 26ης Μαΐου 2003, για τους υγειονομικούς όρους που εφαρμόζονται στις μη εμπορικού χαρακτήρα μετακινήσεις ζώων συντροφιάς και για την τροποποίηση της οδηγίας 92/65/ΕΟΚ του Συμβουλίου (3), και ιδίως το άρθρο 18,
την οδηγία 2005/94/ΕΚ, της 20ής Δεκεμβρίου 2005, σχετικά με κοινοτικά μέτρα για την καταπολέμηση της γρίπης των πτηνών και την κατάργηση της οδηγίας 92/40/ΕΟΚ (4), και ιδίως το άρθρο 66 παράγραφος 2,
Εκτιμώντας τα ακόλουθα:
(1)
Η Γερμανία κοινοποίησε στην Επιτροπή και στα άλλα κράτη μέλη την εκδήλωση κρούσματος του υποτύπου H5Ν1 του ιού Α της υψηλής παθογονικότητας γρίπης των πτηνών στα πουλερικά στην επικράτειά της και έλαβε τα κατάλληλα μέτρα που προβλέπονται στην απόφαση 2006/135/ΕΚ της Επιτροπής, της 22ας Φεβρουαρίου 2006 σχετικά με τη λήψη ορισμένων προσωρινών μέτρων προστασίας λόγω της υψηλής παθογονικότητας γρίπης των πτηνών στα πουλερικά στην Κοινότητα (5).
(2)
Λόγω της εκδήλωσης του συγκεκριμένου κρούσματος, η Γερμανία έλαβε τα αναγκαία μέτρα σύμφωνα με την απόφαση 2006/135/ΕΚ. Αφού κοινοποιήθηκαν τα εν λόγω μέτρα, η Επιτροπή τα εξέτασε σε συνεργασία με το εν λόγω κράτος μέλος και δηλώνει ικανοποιημένη από το γεγονός ότι οι περιοχές A και B που όρισε η Γερμανία βρίσκονται σε επαρκή απόσταση από την εστία εκδήλωσης της νόσου στα πουλερικά. Είναι συνεπώς αναγκαίο να οριστούν περιοχές Α και Β στη Γερμανία και να καθοριστεί η διάρκεια της εν λόγω κατηγοριοποίησης των περιοχών.
(3)
Παράλληλα, σύμφωνα με το άρθρο 2 παράγραφος 4 στοιχείο β) και γ) της απόφασης 2006/135/ΕΚ και κατόπιν της τελικής αξιολόγησης της επιδημιολογικής κατάστασης όσον αφορά τον υποτύπο H5Ν1 της υψηλής παθογονικότητας γρίπης των πτηνών σε ορισμένες περιοχές της Γαλλίας, έχει διακοπεί η εφαρμογή στη Γαλλία των μέτρων που απαιτούνται για τις περιοχές που έχουν καθοριστεί σύμφωνα με το άρθρο 2 παράγραφος 2 της εν λόγω απόφασης.
(4)
Είναι επομένως αναγκαίο να τροποποιηθούν αναλόγως τα μέρη Α και B του παραρτήματος I της απόφασης 2006/135/ΕΚ.
(5)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα I της απόφασης 2006/135/ΕΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 12 Απριλίου 2006.

Labels: 0
18
15
6